burgasdotpro/wikipedia huggingface dataset:
Anthestión z Argosu

Anthestión () bol olympijský víťaz v behu na jedno stadion v 1. stor. pred Kr.
Anthestión z Argu si na 182. olympijských hrách v roku 52 pred Kr. vybojoval víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. podľa tradície v roku 776 pred Kr. a bol hlavným pretekom aj po zavedení ďalších súťažných disciplín. Anthestión dal 182. olympiáde svoje meno, pretože menom víťazov tejto olympijskej disciplíny sa všetky olympiády označovali.
Správu o olympijskom víťazstve Anthestióna zaznamenal staroveký historik Eusebios z Kaisareie v zozname olympijských víťazov (víťazov stadiodromu od 1. až po 249. olympiádu), ktorý je súčasťou jeho diela Kronika (). Tento zoznam vyhotovoval na začiatku 4. storočia, a to hlavne z písomností Iulia Africana, autora diel, zachovaných prevažne vo fragmentoch.
Chodili sme spolu

Chodili sme spolu bola talk show, ktorá sa vysielala v premiére od 13. januára 2009 do 2. februára 2011 na Jednotke. Moderátorom relácie bol Peter Marcin. V každej časti si moderátor pozval troch alebo štyroch hostí, ktorí boli spolužiaci alebo majú za sebou dlhoročné pracovné partnerstvo.
Rick and Morty

Rick and Morty je americký animovaný sci-fi televízny seriál, ktorý vytvorili Justin Roiland a Dan Harmon (tvorca seriálu "Community") pre stanicu Adult Swim, kde mal premiéru 2. decembra 2013.
Seriál sleduje interdimenziálne dobrodružstvá šialeného vedca a alkoholika Ricka a jeho ľahko ovplyvniteľného vnuka Mortyho. Vznikol pôvodne ako paródia sci-fi filmu "Návrat do budúcnosti".
10. mája 2018 bolo oznámené, že tvorcovia Dan Harmon a Justin Roiland podpísali zmluvu s Adult Swim na ďalších 70 epizód.
Dej.
Rick Sanchez je vedecký génius a alkoholik, ktorý sa prisťahoval ku svojej dcére, koňskej chirurgičke Beth. Väčšinu svojho času trávi so svojím vnukom Mortym, prípadne aj s vnučkou Summer, výletmi naprieč multiverzom.
Filozofia.
Seriál často volí existencialistický pohľad na život, čo je zrejmé hlavne z Rickovho správania a zo spôsobu, akým seriál zobrazuje svet. Zem je neustále zobrazovaná ako bezvýznamná v kontraste s rozsiahlym vesmírom.
Hra.
Adult Swim Games vydali začiatkom roka 2016 hru s názvom "Pocket Mortys", ktorá je koncipovaná na štýl chytania pokémonov, no úlohou je chytať divokých Mortyov a bojovať s nimi proti rôznym mimozemšťanom, Rickom a Jerrym. Hra je dostupná zadarmo na iOS a Android.
Hodnotenie.
Seriál je na väčšine portálov vysoko hodnotený. Portál Rotten Tomatoes ohodnotil seriál na 100% a Metacritic ohodnotil prvú sériu na 85%. Na ČSFD má seriál 92% a v rebríčku nejlepších seriálov je umiestnený na 10. mieste (stav k októbru 2016).
Francúzske národné hokejbalové družstvo mužov

Francúzske národné hokejbalové družstvo mužov je národné družstvo mužov, ktoré reprezentuje Francúzsko v medzinárodných hokejbalových súťažiach a priateľských zápasoch. Funguje pod záštitou "Association Française de Hockey Ball" (AFHB). Jeho najlepším výsledkom je 10. miesto z majstrovstiev sveta.
Vrcholné podujatia.
Francúzske družstvo sa zúčastnilo 4 turnajov majstrovstiev sveta, prvýkrát v roku 2011. Na prvom turnaji bolo nasadené do skupiny B divízie, z ktorej dokázalo postúpiť do finále B divízie. Vo finále síce prehralo s , ale kvalifikovalo sa do preliminačného zápasu, v ktorom zvíťazilo nad a postúpilo na nasledujúcom turnaji do A divízie. O dva roky neskôr v kanadskom St. John’s, už v A divízii, prehralo všetky zápasy na turnaji a obsadilo posledné miesto A divízie, čím zostúpilo do nižšej divízie. V roku 2015 na turnaji vo švajčiarskom Zugu nedokázalo postúpiť do zápasov o prelimináciu a obsadilo napokon až 16. miesto.
Agi Jankuláková

Agi Jankuláková je slovenská spisovateľka žijúca v Košiciach.
Archimedova veta

Archimedova veta môže byť:
Archimedov princíp

Archimedov princíp môže byť:
Fosa

Fosa (lat. "Cryptoprocta") je rod mäsožravca z čeľade falanukovité. Staršie sa zaraďoval do čeľade cibetkovité, do čeľade mungovité, do samostatnej čeľade Cryptoproctidae alebo dokonca do čeľade hyenovité.
Rod fosa zahŕňa recentný druh fosa dlhochvostá (lat. "Cryptoprocta ferox"), vyhynutý druh Cryptoprocta spelaea a vyhynutý druh Cryptoprocta antamba (posledný sa ale často zaraďuje pod Cryptoprocta spelaea).
Asklépiades z Alexandrie

Asklépiades z Alexandrie alebo Asklépiadés z Alexandrie môže byť:
Velký Špičák

Velký Špičák môže byť:
Arménske národné hokejbalové družstvo mužov

Arménske národné hokejbalové družstvo mužov je národné družstvo mužov, ktoré reprezentuje Arménsko v medzinárodných hokejbalových súťažiach a priateľských zápasoch. Funguje pod záštitou "International Ball Hockey Association of Armenia" (IABHA), ktorá vznikla v Kanade v roku 2012 a jej hráči sú tvorení naturalizovanými Kanaďanmi alebo kanadskými a americkými potomkami Arménov. Najlepším výsledkom družstva je 15. miesto z majstrovstiev sveta v roku 2017.
Vrcholné podujatia.
Arménske družstvo sa zúčastnilo 3 turnajov majstrovstiev sveta, prvýkrát v roku 2013. Na prvom turnaji bolo nasadené do skupiny B divízie, v ktorej dokázalo bodovať v zápasoch s a , napriek tomu obsadilo až poslednú priečku. O dva roky neskôr na turnaji vo švajčiarskom Zugu bodovalo v jednej zo skupín B divízie iba s , keď s ním remizovalo, potom vo vyraďovacej fáze dvakrát prehralo a skončilo opäť na poslednom mieste. V roku 2017 v Pardubiciach už dokázalo zvíťaziť v 4 stretnutiach a obsadilo konečné 15. miesto.
Vojak z povolania

Vojak z povolania je príslušník ozbrojených síl (vojska), ktorý vojenskú službu vykonáva ako svoje povolanie v služobnom pomere. Táto vojenská osoba z povolania je povinná vykonávať vojenskú činnú službu v dĺžke určenej osobitnými predpismi.
Dejiny.
Korene vzniku celoživotnej vojenskej služby na dnešnom území Slovenska siahajú až do obdobia existencie habsburskej armády. Totiž cisárskym patentom zo 4. mája 1802 bola doživotná vojenská služba v habsburskej armáde zrušená a dĺžku služby určili na 10 až 14 rokov.
Po vzniku Československej republiky v roku 1919 vznikla v Československej armáde kategória vojakov s názvom „dôstojníci a rotmajstri z povolania“. Branný zákon z roku 1949 zaviedol pojem „služba vojenských osôb z povolania“. Výraz „vojak z povolania“ sa vo vojenskej terminológii objavil v roku 1959.
Od 1.januára 1998 boli vojaci z povolania zákonom číslo 370/1997 Z.z. o vojenskej službe, preklasifikovaní ako „profesionálni vojaci“.
Charakteristika.
Za vojakov z povolania bolo možné prijať len občanov Československej republiky s potrebnou telesnou zdatnosťou, ktorí spĺňali stanovené morálno-politické a odborné požiadavky určené vykonávacími predpismi. Vojakmi z povolania boli práporčíci, dôstojníci a generáli, ktorí vykonávali vojenskú službu ako svoje povolanie v služobnom pomere, do ktorého boli prijatí na vlastnú žiadosť až po vykonaní základnej alebo náhradnej služby. Vojaci z povolania boli povinní vykonávať službu v mieste a vo funkcii podľa potrieb ozbrojených síl.
Najkratší služobný pomer mohol byť v trvaní 3 rokov a maximálne mohol trvať do dovŕšenia 55 rokov fyzického veku.
Vojaci z povolania nemohli uzavrieť vedľajší pracovný pomer; konať zárobkové práce mohli len so zvolením kompetentných orgánov ozbrojených síl. Študovať na školách mimo ozbrojených síl mohli len so zvolením kompetentných orgánov ozbrojených síl.
Referencie.
Michovka (prírodná pamiatka)

Michovka je chránený rybník, prírodná pamiatka ev. č. 995 v katastrálnom území Brloh (Drhovle) v okrese Písek. Správa AOPK České Budějovice. Pamiatka je situovaná na severozápadnom okraji obce Brloh.
Pod výpusťou rybníka sa nachádza malá perej, ktorá sa zarezáva do obnaženej skaly. V zime tu vzniká zamrznutý vodopád.
Dôvod ochrany.
Chránený je tu rybník s výskytom osobitne chránených druhov živočíchov a významné rastlinné spoločenstvá.
Prírodné pomery.
Flóra.
Z botanického hľadiska je unikátne spoločenstvo krátkostebelnej vegetácie na hrádzi, ktoré vzniklo na vápencovom podklade vďaka dlhodobej pastve oviec a kôz. Významné sú tiež porasty vápencových skál. Rastie tu napr. dúšovka roľná ("Acinos arvensis"), cesnak planý ("Allium oleraceum"), bodliak ovisnutý ("Carduus nutans"), kostrava ametystová ("Festuca rupicola"), timotejka tuhá ("Phleum phleoides"), horčinka chochlatá ("Polygala comosa"), krvavec menší ("Sanguisorba minor"), divozel kukučkovitý ("Verbascum lychnitis"), ranostaj pestrý ("Securigera varia"), ometlina štíhla ("Koeleria pyramidata"), slezinník rutovitý ("Asplenium ruta-muraria"), iskerník hľuznatý ("Ranunculus bulbosus"), ojedinele tiež veronika hrdobarkovitá ("Veronica teucrium") a sezel ročný ("Seseli annuum") a rad ďalších.
Na brehu rybníka rastie vzácna ostrica metlinatá ("Carex paniculata").
Fauna.
Žijú tu dva silne ohrozené druhy - skokan zelený ("Pelophylax esculentus") a jašterica krátkohlavá ("Lacerta agilis") a dva druhy ohrozené - užovka obojková ("Natrix natrix") a strakoš obyčajný ("Lanius collurio"). Bol tu zaznamenaný tiež kriticky ohrozený kalužiak červenonohý ("Tringa totanus") a ohrozený bocian biely ("Ciconia ciconia").
Zdvojnásobovanie

Zdvojnásobovanie je metóda (algoritmus) používaná k výpočtu súčinu dvoch činiteľov. Táto metóda umožňovala v dobe pred objavením základných aritmetických algoritmov nahradiť operáciu násobenia operáciami sčítavania.
Zdvojnásobovanie bolo v minulosti považované tiež za jednu zo základných matematických operácií.
Ukážka výpočtu.
Pre nájdenie súčinu formula_1 rozložíme menší činiteľ formula_2 na súčet mocnín čísla formula_3:
formula_4
a opakovaným zdvojnásobovaním väčšieho činiteľa vypočítame jeho násobky mocninami čísla formula_3:
Platí:
formula_6
Orol bronzový

Orol bronzový môže byť:
Orol stepný

Orol stepný môže byť:
Prskota

Prskota alebo prskavec môže byť zastarano:
Kapčiar

Kapčiar môže byť:
Chrapačka

Chrapačka môže byť:
Plúžik

Plúžik môže byť:
Holub divý

Holub divý (staršie holuv lat. "Columba livia") je druh z čeľade holubovité. Pochádza z neho holub domáci (klasifikovaný ako domáca forma holuba divého), ktorý je jednou z najúspešnejších foriem vtákov.
Žije v južnej Európe, severnej Afrike a juhozápadnej Ázii (po Mongolsko a Indiu); holub domáci aj v mnohých iných častiach sveta (zvyšná Európa, Austrália, Čína, USA atď.). Divo žijúce holuby divé žijú v skalných oblastiach, holub domáci a jeho zdivené formy žijú v mestách (tzv. mestský holub).
Holub divý je sivý s dúhovo lesknúcimi sa plochami na krku a vrchnej časti hrude, ale mestské zdivené holuby majú rôzne sfarbenia. Holub divý meria 31 – , váži 175 – 350 g.
Holub skalný

Holub skalný alebo staršie holub bralový (lat. "Columba rupestris") je druh je druh z čeľade holubovité.
Žije v skalách v severnej Číne, Mongolsku a na priľahlých územiach. Meria 31 – . Výzorom sa podobá (základnému typu) holuba divého (Columba livia) a je s ním úzko príbuzný (Príbuznosť je taká veľká, že sa Columba livia a Columba rupestris historicky i dnes niekedy považujú za jeden druh, pričom typicky je potom taxón rupestris poddruhom taxónu livia ako Columba livia rupestris ).
Strachopud

Strachopud môže byť:
Strakopud

Strakopud (iné názvy: strakopúd, strakopaud, strakopúň; mimo ľudovej reči aj: strakapúd, strakapud) môže byť:
Bežec

Bežec môže byť:
Bežce môže byť:
Trskota

Trskota môže byť:
Strakoš

Strakoš môže byť:
Rybárik zelený

Rybárik zelený môže byť staršie označenie druhu:
Picus

Picus môže byť:
Ďateľ

Ďateľ [starší pravopis bol aj "ďatel" –porov. napr. PSP z roku 1940] môže byť:
Ďatel môže byť zastarano aj ďatelina.
Ďatle môže byť:
Pozri aj.
datle
Ďateľ (rodové meno)

Ďateľ [starší pravopis bol aj "ďatel" –porov. napr. PSP z roku 1940] je slovenský názov viacerých (dávnejšie aj všetkých) rodov z podčeľade Picinae čeľade Picidae (žlnovité/ďatlovité). Podrobnosti definície tohto termínu sú však sporné, preto pozri vysvetlenie nižšie.
Definícia.
Pôvodný význam.
Historicky je ďateľ slovenský názov latinského rodu Picus v širšom zmysle, ale niekedy okrem strakopudov v užšom ponínamí ( t.j. ďatľa veľkého, prostredného a malého) a niekedy aj okrem žlny (v modernom chápaní tohto slova). Vysvetlenie k rodu „Picus v širšom zmysle“: Pôvodný rod Picus (t.j. rod Picus v širšom zmysle) vytvoril Linné a zahŕňal celú dnešnú podčeľaď Picinae, keďže Linné mal namiesto dnešnej čeľade Picidae rody Jynx a Picus (a nič viac)
Treba však dodať, že historicky (prinajmenšom v 18. a 19. storočí) sa ako ďateľ označovali aj brhlíky (vrátane murárikov) a kôrovníky. Občas sa tak robilo aj priamo v latinskom názvosloví, teda aj v latinčine sa niektoré z týchto taxónov volali Picus - napr. Linné v roku 1735 zaradil do rodu Sitta (teda brhlík) pomerne nesystematicky ako jediný druh „Picus cinereus“ (v roku 1758 ho už volá „Sitta europea“), napriek tomu, že má v tom istom systéme okrem toho aj samostatný rod Picus.
Ferianc a Gutteková.
Podľa Ferianca (1949, 1958) a Guttekovej (1978) je ďateľ slovenský názov všetkých rodov z podčeľade Picinae (pokiaľ vôbec majú slovenské meno) okrem rodov: Picus v užšom zmysle (po slovensky žlna; vrárane Chrysophlegma N), Dryocopus (po slov. tesár), Picoides v najužšom zmysle (po slov. ďubník), Colaptes (po slov. vlikáč), Chrysocolaptes (po slov. zlatoš) a Yungipicus (po slov. ďatlík). Z tejto definície ďatľa mimochodom vyplýva, že z rodov vyskytujúcich sa na Slovensku sa ako ďateľ označuje len rod Dendrocopos A (t.j. vrátane Dendrocoptes N a časti Dryobates N)] 
Matoušek.
Podľa Matouška (1990, 2008) je ďateľ slovenský názov všetkých rodov z podčeľade Picinae (pokiaľ vôbec majú slovenské meno) okrem rodu Picus v užšom zmysle (po slovensky žlna; vrátane Chrysophlegma N) 
Kovalik et al..
Podľa Kovalik et al.:
Charakteristika.
Keďže charakteristika ďatľa závisí od toho, ktorú z vyššie uvedených definícií zvolíme, charakteristiku pozri v článku o čeľadi Picidae (žlnovité/ďatlovité) a/alebo v článkoch o jednotlivých rodoch z čeľade Picidae patriacich do počeľade Picinae.
Turecký čaj

Turecký čaj () je typ čaju, obľúbený najmä v Turecku, na severnom Cypre a v niektorých balkánskych krajinách.
Pestovanie.
Turecký čaj sa pripravuje z drveného druhu čierneho čaju Rize, pestovaného v provincii Rize na južnom pobreží Čierneho mora. Táto oblasť na východnom pobreží má mierne podnebie s dostatkom zrážok a úrodnej pôdy.
V roku 2004 bolo v Turecku vyprodukovaných 205 500 ton čaju (6,4 % z celkovej svetovej produkcie). Ide teda o jeden z najväčších trhov na svete s čajom. Pre domácu spotrebu bolo použitých 120 000 ton a zvyšok bol určený na export. Navyše, Turecko malo v roku 2004 najvyššiu spotrebu čaju na osobu na svete – 2,5 kg, nasledovalo Spojené kráľovstvo (2,1 kg na osobu).
Príprava čaju.
Turecký čaj je spravidla pripravený pomocou dvojitej kanvice s názvom "çaydanlık". V kanvici sa na spodnej časti nachádza voda, na vrchu v menšej kanvici suchý čaj, ktorý sa teplotou vody najprv zohreje a potom sa zaleje časťou teplej vody zo spodnej kanvice. Tak vznikne koncentrovaný hnedočervený čaj, ktorý sa ďalej riedi podľa chuti. Môžete vytvoriť silný čaj, nazývaný turecký "koyu" (znamená „tmavý“), "tavsan kani" (doslova „králičia krv“) tmavo hnedočevenej farby, alebo svetlý a „slabý“ "acik". Čaj sa nalieva do malých porcelánových šálok tulipánovitého tvaru, pridáva sa s cukrom, niekedy aj s citrónom, ale vždy bez mlieka.
Michovka

Michovka môže byť:
Silvia Shahzad

Mgr. Silvia Shahzad, rod. Petruchová (* 28. máj 1976, Nitrianske Pravno) je slovenská politička a ekonómka. Vo volebnom období 20162020 bola poslankyňou Národnej rady Slovenskej republiky za stranu OĽaNO. V máji 2021 oznámila vstup do strany Spolu.
Život a vzdelanie.
Silvia Shazad bakalársky diplom získala na detašovanom pracovisku Ekonomickej univerzity v Prievidzi. Popri škole pracovala ako účtovníčka. Pracovala tiež vo Výrobnom družstve invalidov v Prievidzi v administratíve a personalistike. Zúčastnila sa Abilymbiády v Indii. V roku 2010 absolvovala Fakultu matematiky, fyziky a informatiky Univerzity Komenského a získala magisterský titul v odbore pravdepodobnosť a matematická štatistika.
Parlamentné pôsobenie.
Vo voľbách v roku 2016 kandidovala na 8. mieste kandidátky OĽaNO. Do parlamentu kandidovala aj preto, aby dala hlas pre ľudí s handicapom, sama sa pohybuje na vozíčku. Vo voľbách získala 2 731 preferenčných hlasov a získala tak 18. miesto a bola (ako predposledná) zvolená do NR SR. V parlamente je členka Výboru NR SR pre sociálne veci. Je tiež prvá poslankyňa na vozíčku. 
Osobný život.
V septembri 2016 sa vydala za Yasira Shahzada, žiadateľa o azyl v Nemecku, pôvodom z Pakistanu.
Majstrovstvá sveta vo florbale mužov do 19 rokov 2009

Majstrovstvá sveta vo florbale mužov do 19 rokov 2009 boli v poradí 5. Majstrovstvá sveta vo florbale mužov do 19 rokov, ktoré organizuje Medzinárodná florbalová federácia (IFF). Konalo sa v Turku a Raisio, vo Fínsku. 
Víťazom sa piatykrát stali florbalisti Švédska, ktoré vo finále porazilo domáce družstvo Fínsko.
V B divízii zvíťazilo družstvo Estónska a o 2 roky by sa predstavili v A divízii na MSU19 2011. Naopak do divízie B zostúpilo družstvo Dánska.
Štatistiky.
Najproduktívnejšie hráči.
A Divízia.
&lt;br&gt;
B Divízia.
&lt;br&gt;
Agemachos z Kyziku

Agemachos () bol olympijský víťaz v behu na jedno stadion v roku 192 pred Kr.
Agemachos z Kyziku si na 147. olympijských hrách v roku 192 pred Kr. vybojoval víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. podľa tradície v roku 776 pred Kr. a bol hlavným pretekom aj po zavedení ďalších súťažných disciplín. Agemachos dal 192. olympiáde svoje meno, pretože menom víťazov tejto olympijskej disciplíny sa všetky olympiády označovali.
Správu o olympijskom víťazstve Agemacha zaznamenal staroveký historik Eusebios z Kaisareie v zozname olympijských víťazov (víťazov stadiodromu od 1. až po 249. olympiádu), ktorý je súčasťou jeho diela Kronika (). Tento zoznam vyhotovoval na začiatku 4. storočia, a to hlavne z písomností Iulia Africana, autora diel, zachovaných prevažne vo fragmentoch.
Medzi pocty venované olympijským víťazom patrili aj diela vytvorené majstrami sochárskeho dláta umiestnené v posvätnom okrsku Olympie. Stála tam aj Agemachova socha s nápisom na podstavci, ktorú v druhom storočí ešte neporušenú videl grécky cestovateľ Pausanias. Žiaľ, jeho záznam o tom sa nezachoval celý: „"Kyzickému Agemachovi z ázijskej pevniny sa v Argu (...medzera...) ako prezrádza nápis pri ňom.""
PrestaShop

PrestaShop je systém s otvoreným zdrojovým kódom na správu internetového obchodu. Zdrojový kód je publikovaný pod otvorenou licenciou Open Software License (OSL). Celý systém je napísaný v jazyku PHP a využíva databázového systému MySQL.
V súčasnosti systém PrestaShop využíva viac ako 250 000 internetových obchodov po celom svete a je preložený do 60 rôznych jazykov.
História.
PrestaShop bol vytvorený v roku 2005 ako študentský projekt v organizácií EPITECH IT School v Paríží, Francúzsko. Pôvodné meno projektu bolo phpOpenStore a na začiatku bol dostupný v dvoch jazykových mutáciách: angličtine a francúzštine. O tri mesiace neskôr už pol preložený do trinástich jazykov.
Spoločnosť PrestaShop SA založili až v roku 2007 Igor Schlumberger a jeho kolega Bruno Lévêque.
V období od mája 2010 do apríla 2012, sa spoločnosť rozrástla zo 17 zamestnancov na viac ako sto. Navyše bola založená nová centrála v Miami.
V marci 2014 spoločnosť PrestaShop obdržala investíciu v hodnote 9,3 mil. $ v kampani Series B Funding, aby sa mohla globálne rozšíriť.
V januári 2015 bola spustená nová služba PrestaShop Cloud, ktorá zdarma poskytovala hosting pre PrestaShop.
Podľa stránky BuiltWith.com podiel PrestaShopu medzi internetových obchodmi s otvoreným zdrojovým kód tvorí 9%. A podľa W3Techs je systém PrestaShop používaný na 0,5% z počtu všetkých webových stránok.
Obchodný model.
Ako organizácia zaoberajúca sa otvoreným zdrojovým kódom, čelila spoločnosť PrestaShop problému s generovaním zisku. Rozšírením systému a vybudovaním komunity okolo neho boli vytvorené dva hlavné zdroje prímu:
Funkcie.
PrestaShop obsahuje viac ako 300 vstavaných funkcií na správu produktov, platobných metód, spôsobov dopravy, výroby a zásobovania. PrestaShop používa systém webových šablón, ktorý umožňuje jeho užívateľom prispôsobiť si vzhľad obchodu a pridávať nové funkcie prostredníctvom zásuvných modulov. Obchod PrestaShop Addons poskytuje platformu pre vývojárov tretích strán pre predaj šablón a modulov koncovým obchodníkom.
Šablóny.
PrestaShop v základe poskytuje jednoduchú responzívnu šablónu. Užívatelia si môžu nainštalovať alebo vytvoriť svoju vlastnú šablónu, ktorá zmení vzhľad stránky bez zmeny obsahu.
Moduly.
Zásuvné moduly rozširujú vstavané funkcie systému. Užívatelia si môžu inštalovať moduly priamo cez panel administrátora.
Partneri a integrácie.
PrestaShop má okrem iného mnoho partnerov a integrácií, napr.: Revolut, TikTok, DHL, DPD, PayPal, Microsoft, Skrill.
Čínsky Tchaj-pej

Čínsky Tchaj-pej je názov Čínskej republiky na Taiwane dohodnutý na základe Nagojskej rezolúcie, v ktorej sa Čínska republika a Čínska ľudová republika navzájom uznali v rámci aktivít Medzinárodného olympijského výboru. Meno je Čínskou republikou používané pre činnosť v mnohých medzinárodných organizáciách a pri niektorých udalostiach, ako sú Olympijské hry, Paralympijské hry, Ázijské hry, Univerziáda a Majstrovstvá sveta vo futbale. Patria sem aj nešportové organizácie ako Miss Earth, Svetová obchodná organizácia a Svetová zdravotnícka organizácia.
Pojem je úmyselne dvojznačný. Pre ČĽR je „Čínsky Tchaj-pej“ nejednoznačný, čo sa týka politického statusu alebo zvrchovanosti Čínskej republiky/Taiwanu. Pre Čínsku republiku ide o inkluzívnejší termín než „Taiwan“ (ktorý kuomintangská vláda, ktorá vtedy bola pri moci, považuje za súčasť Číny a rovnako ako vláda ČĽR sa považuje za legitímnu vládu celej Číny) a pre vládu ČĽR je termín „Taiwan“ spojený s nezávislosťou ostrova na ČĽR. Spojenie Taiwan, Čína môže byť zase vnímané ako podriadenie oblasti ČĽR.
Tento názov je považovaný niektorými Taiwancami za urážku. Ide hlavne o tú časť populácie, ktorá nie je etnicky čínska, a tiež o tých, ktorí nemajú bydlisko v Tchaj-peji.
Joanne (album)

Joanne je piaty štúdiový album americkej speváčky Lady Gaga. Vyšiel 21. októbra 2016 prostredníctvom Streamline a Interscope Records. Pieseň „Perfect Illusion“ bola 9. septembra 2016 vydaná ako prvý singel; vo Francúzsku a Španielsku dosiahla číslo jeden, zatiaľ čo sa dostala do top 20 v krajinách vrátane Austrálie, Spojeného kráľovstva či Spojených štátov.
Sela (slovo)

Sela (, v Septuaginte , iný prepis: diápsalma) je židovský hudobno-liturgický výraz s nejasným významom, ktorý sa v Starom zákone nachádza 74-krát.
Výskyt.
Slovo sela sa vyskytuje:
V septuagintom preklade knihy žalmov sa nachádza ako diapsalma 92-krát.
Nachádza sa v strede alebo na konci žalmu alebo slohy, nikdy nie na začiatku.
Význam.
Neexistuje zhoda medzi starovekými verziami Starého zákona a stredovekými židovskými komentátormi ohľadom významu a funkcie slova sela.
Etymológia je problematická a aj masoretská vokalizácia je asi druhotná. Septuagintný preklad „diapsalma“ je rovnako nejasný ako hebrejský originál. Hoci inde je výklad LXX prekladu jasnejší: „inštrumentálna medzihra“ alebo štrukturálny znak, ktorý člení žalm na slohy.
Pri súčasnom stave vedomostí nie je žiadne riešenie záhady slova sela možné.
Možné vysvetlenia významu sú: značka pre medzihru, zopakovanie (refrénu), zosilnenie spevu, pozdvihnutie rúk či úklon, prestávka na požehnanie alebo hudobnú pauzu.
Ján Zlatoústy píše: „Ak on (Dávid) poukázal zastať uprostred žalmu a dať nasledujúcu časť žalmu druhému zboru, tak takéto odovzdanie spevu žalmu sa nazvalo zmenou spôsobu spevu, diapsalma, v hebr. sela. A keď chcel Dávid uprostred žalmu zmenu na tzv. pastierske píšťaľky, to sa nazvalo odi diapsálmatos, pretože píšťalky prevzali hru ostávajúcej časti žalmu (Ž 9,17)“.
Targúm, Aquilla a Vulgáta prekladajú výraz sela ako „navždy“ (podobne ako amen alebo aleluja), Talmud ako „na veky vekov“. Jakub z Edesy porovnáva sela s kresťanským amen.
V (pravoslávnej) exegéze Ž 3,3 je k výskytu slova sela uvedené: „Na tomto mieste je tento termín použitý aj v súvislosti s prechodom od prorokovej ponosy k oslavnej óde na Božiu zvrchovanosť, neporaziteľnosť a majestát. Ide tu teda o obsahovú zmenu, ktorá snáď mohla vyžadovať zmenu prednesu alebo sprievodnej hudobnej melódie, príp. jej zosilnenie.“
Joanne

Joanne môže byť:
Majstrovstvá sveta vo florbale mužov do 19 rokov 2007

Majstrovstvá sveta vo florbale mužov do 19 rokov 2007 boli v poradí 4. Majstrovstvá sveta vo florbale mužov do 19 rokov, ktoré organizuje Medzinárodná florbalová federácia (IFF). Konalo sa v Kirchbergu a Zuchwill, vo Švajčiarsku. Jediným nováčikom bolo družstvo Španielska, ktoré postúpilo na majstrovstvá sveta priamo do Divízie B. Víťazom sa tretíkrát stali florbalisti Švédska, keď vo finále porazili prekvapujúceho finalistu družstvo Česka. 
V B divízii zvíťazilo družstvo Dánska a o 2 roky by sa predstavili v A divízii na MSU19 2009. Naopak do divízie B zostúpilo družstvo Poľska.
Letec

Letec môže byť:
Xenophanes

 #REDIRECTXenofanes
Dyšu tišinoj

Dyšu tišinoj () je album ruského hudobníka Nikolaja Noskova, ktorý vydal v roku 2000
Trskot

Trskot môže byť:
Blaž

Blaž (), tiež známy ako Ja tebja ľubľu () je album ruského hudobníka Nikolaja Noskova, ktorý vydal v roku 1998.
Xenofanes z Amfissy

Xenofanes alebo Xenofanés ("Xenofanes", iný prepis: "Xenofanés") bol olympijský víťaz v behu na jedno stadion v 3. stor. pred Kr.
Xenofanes z aitólskej Amfissy bol na 132. olympijských hrách v roku 252 pred Kr. korunovaný olivovým vencom za víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. podľa tradície v roku 776 pred Kr. a bol hlavným pretekom aj po zavedení ďalších súťažných disciplín. Xenofanes dal 132. olympiáde svoje meno, pretože menom víťazov tejto olympijskej disciplíny sa všetky olympiády označovali.
Xenofanovo olympijské víťazstvo zaznamenal staroveký historik Eusebios z Kaisareie v zozname olympijských víťazov (víťazov stadiodromu od 1. až po 249. olympiádu), ktorý je súčasťou jeho diela Kronika (). Tento zoznam vyhotovoval na začiatku 4. storočia, a to hlavne z písomností Iulia Africana, autora diel, zachovaných prevažne vo fragmentoch.
Meno olympionika Xenofana uvádza aj epigrafický nález "IG IX,1²" (IG IX,1² = Inscriptiones Graecae IX,1. 2nd edn., ed. Günther Klaffenbach. Berlin 1932) na kamennej stéle pochádzajúcej z 3. stor. pred Kr., objavenej v archeologickej lokalite Thermos, zaniknutého starovekého mesta Aitólie.
Chochlačka červenohlavá

Chochlačka červenohlavá môže byť:
Sťokla i beton

Sťokla i beton (), tiež známy ako Paranoja () je album ruského hudobníka Nikolaja Noskova, ktorý vydal v roku 1999. Ide o prvý album speváka, ktorý spolupracoval s básnikom Igorom Brusentsevom
O'G3NE

O'G3NE je holandská dievčenská skupina. Skupina je zložená zo sestier Lisy, Amy a Shelley Volových.
V roku 2007 reprezentovali Holandsko na Junior Eurovision Song Contest 2007. V roku 2014 vyhrali holandskú súťaž "The Voice of Holland". Bolo to prvé trio, ktoré vyhralo The Voice.
Život a kariéra.
Lisa sa narodila 26. júna 1994, Amy a Shelley 18. októbra 1995. Narodili sa v Dordrechte, ale vyrastali vo Fijnaarte. V roku 2007 vyhrali národnú súťaž a reprezentovali Holandsko na Junior Eurovision Song Contest 2007 s pesničkou „Adem in, adem uit“, kde sa umiestnili na 11. mieste zo 17 miest. Nasledovný rok vydali prvý album s názvom "300%" a v roku 2011 druhý album s názvom "Sweet 16". 30. septembra 2016 vydali tretí album s názvom "We Got This", ktorý sa dostal na prvé miesto holandského rebríčka albumov.
29. októbra 2016 bolo oznámené, že budú reprezentovať Holandsko na Eurovision Song Contest 2017 v Kyjeve.
Kvalifikácia na Majstrovstvá Európy v hádzanej mužov 2020

Kvalifikácia na Majstrovstvá Európy v hádzanej mužov 2020 je kontinentálna kvalifikácia v hádzanej mužov na Majstrovstvá Európy 2020, ktorú organizuje Európska hádzanárska federácia (EHF). V prvej fáze sa jej zúčastňuje 9 európskych družstiev, spolu s 2. fázou 38 družstiev. Celkovo družstvá súťažia o 20 postupových miest (počet družstiev sa na turnaji v roku 2020 zvýši zo 16 na 24) na záverečný turnaj v 3 skupinách prvej fázy kvalifikácie a 8 skupinách 2. fázy kvalifikácie. 1. fáza kvalifikácie prebieha od 2. novembra 2016 do 15. januára 2017. 2. fáza končí v júni 2019.
Priamy postup.
Priamo postupujú družstvá hostiteľských krajín a víťaz Majstrovstiev Európy 2018:
Nasadenie do výkonnostných košov.
Po 1. fáze kvalifikácie, z ktorej postúpia 3 víťazi skupín do 2. fázy kvalifikácie, bude vyžrebovaná 2. fáza v roku 2017. Družstvá pred žrebom 1. fázy kvalifikácie, ktorý sa konal 24. júna 2016, boli nasadené do nasledovných výkonnostných košov: 
Číslo v zátvorke udáda umiestnenie v európskom rebríčku za obdobie rokov 2012 až 2014.
Súkromná základná umelecká škola na ulici Aurela Stodolu

Súkromná základná umelecká škola na ulici Aurela Stodolu je základná umelecká škola, zaradená od 1. septembra 2006 do siete škôl Slovenskej republiky, pôsobiaca v mestskej časti Martin-Záturčie. Riaditeľkou školy je od roku 2021 Mgr. Alexandra Pilková. V súčasnosti navštevuje školu približne 500 žiakov, čím sa radí medzi menšie ZUŠ.
https://suzus2.webnode.sk
Odbory.
Výtvarný odbor.
Pedagógovia: 
Počet žiakov (v školských rokoch):
Literárno - Dramatický odbor.
Pedagóg: Mgr. Bibiána Tarasovičová
Počet žiakov (v školských rokoch):
Hudobný odbor.
Pedagógovia:
Počet žiakov (v školských rokoch):
Tanečný odbor.
Od šk. roku 2012/13 nepôsobí.
V období 2007/8 až 2011/12 bola vyučujúcou Eva Mankovecká.
Počet žiakov (v školských rokoch):
Ležiak úhorový

Ležiak úhorový alebo ležiak obyčajný (lat. "Burhinus oedicnemus") je druh vtáka z čeľade ležiakovité ("Burhinidae"). Obýva suché trávnaté biotopy juhohápadnej palearktickej oblasti a orientálnej oblasti. Podľa Medzinárodnej únie na ochranu prírody a prírodných zdrojov ležiak úhorový patrí medzi najmenej ohrozené druhy, trend celkovej populácie je klesajúci, v Európe je podľa krátkodobých trendov stabilný alebo stúpajúci. Na Slovensku je považovaný za vyhynutý, ešte v roku 2000 bol hodnotený ako kriticky ohrozený.
Výskyt.
Ležiak úhorový patrí medzi druhy európskeho významu. Prirodzene sa vyskytuje na Pyrenejskom, Apeninskom a Balkánskom polostrove, juhu Ukrajiny a Ruska v okolí Červeného mora, severnej Afrike, Blízkom východe a časti Arabského polostrova. Lokálne sa vyskytuje aj vo Francúzsku, Nemecku, Rakúsku, Poľsku či Maďarsku.
Slovensko.
Odhadovaný počet hniezdiacich párov je 0 - 5. Veľkosť populácie i územie na ktorom sa vyskytuje vykazujú "mierny pokles" od 20 - 50%. Ekosozologický status v roku 1995 "E" - ohrozený druh. V roku 1998 "EN:B1", "EN" - ohrozený. V roku 2001 "EN" - ohrozený. V roku 2014 RE - regionálne vyhynutý. V hodnotenom období 2002 - 2012 sa nepodarilo zaznamenať ani pravdepodobné ani možné hniezdenie druhu. Európsky ochranársky status "SPEC3" - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia "V" - zraniteľný druh. 
Ochrana.
Je zákonom chránený, spoločenská hodnota je 1840 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Myšiak hrdzavý

Myšiak hrdzavý ("Buteo rufinus") je dravec z čeľade jastrabovitých. Hniezdi v južnej palearktickej oblasti, v Európe na Balkáne, v Rumunsku, na Ukrajina a v Rusku a v roku 1992 zahniezdil v Maďarsku. Na Slovensku bol zistený v mimohniezdnom období v 3,50 % mapovacích kvadrátov. Podľa Medzinárodnej únie na ochranu prírody a prírodných zdrojov myšiak hrdzavý patrí medzi najmenej ohrozené druhy, trend má kolísavý, európska populácia stúpa, celková populácia je vyhodnotená ako stabilná.
Výskyt a stav na Slovensku.
Ekosozologický status v roku 1995 "Im" - nezaradený migrant, resp. nehniezdič, v roku 1998 žiadny. Európsky ochranársky status "SPEC3" - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia "E" - ohrozený druh.
Ochrana.
Je zákonom chránený, spoločenská hodnota je 1840 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Škovránka krátkoprstá

Škovránka krátkoprstá (iné názvy: škovránok krátkoprstý a škovránok červenotemenný; lat. "Calandrella brachydactyla") je druh z čeľade škovránkovité. Obýva suché trávnaté oblasti palearktídy. Na Slovensku bolo prvýkrát doložené hniezdenie v roku 1991. Podľa Medzinárodnej únie na ochranu prírody a prírodných zdrojov škovránka krátkoprstá patrí medzi najmenej ohrozené druhy, trend celkovej populácie je neznámy, podľa výskumov v rokoch 19982013 je európska populácia stabilná.
Výskyt a stav na Slovensku.
Odhadovaný počet hniezdiacich párov je 0 - 10. Škovránka krátkoprstá je novohniezdiaci druh. Ekosozologický status v roku 1995 "I" - nezaradený. V roku 1998 "DD" - druh, o ktorom sú údaje nedostatočné. V roku 2001 "DD" - údajovo nedostatočný. V roku 2014 NA - (regionálne) nepríslušný. Škovránka krátkoprstá je jeden z 15. nehodnotených druhov, z niektorého z nasledujúcich dôvodov: o ktorých pravidelnom hniezdení u nás existujú údaje z menej ako 10 posledných rokov, sú v štádiu rozširovania areálu, hniezdia alebo hniezdili u nás len sporadicky alebo ojedinele. Európsky ochranársky status "SPEC3" - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia "V" - zraniteľný druh. 
Ochrana.
Je zákonom chránená, spoločenská hodnota je 1000 € (Vyhláška MŽP č. 170/2021).
Kvalifikácia na Majstrovstvá Európy v korfbale 1998

Kvalifikácia na Majstrovstvá Európy v korfbale 1998 bola kontinentálna kvalifikácia v korfbale na Majstrovstvá Európy 1998, ktorú organizovala Medzinárodná korfbalová federácia (IKF). Konala sa v dňoch od 30.31. marca 1997 v meste Wolvega, v provincii Frízsko, v Holandsku. Zúčastnilo sa jej 9 družstiev, ktoré súťažili o 4 postupové miesta na záverečný turnaj, ktorý sa konal v Portugalsku. Kvalifikačný turnaj pozostával zo základných a nadstavbových skupín, v ktorých sa stretol každý s každým bez následného play-off.
Priamy postup.
Priamo postúpili družstvo hostiteľskej krajiny a ostatné tri európske družstvá zo Svetových hier 1997:
Zvestovanie Pána

Zvestovanie Pána je v rímskokatolíckej cirkvi slávnosť (nie prikázaný sviatok), ktorá má ako svoju nosnú tému zvestovanie vtelenia Božieho Slova. Táto udalosť je opísaná v Evanjeliu podľa sv. Lukáša 1, 28-33.
V rímskokatolíckej cirkvi sa slávi obyčajne 25. marca. V prípade, že vychádza dátum 25. marca na Svätý týždeň (napr. v roku 2016) alebo na Veľkonočnú oktávu, sviatok sa presúva na najbližší deň po Veľkonočnej oktáve.
V gréckokatolíckej a pravoslávnej cirkvi sa tento sviatok slávi ako Zvestovanie presvätej Bohorodičke alebo Zvestovanie našej presvätej Vládkyni, Bohorodičke Márii, vždy Panne.
Hayden Panettierová

Hayden Panettierová (; * 21. august 1989, Palisades, New York, USA) je americká herečka a modelka, známa predovšetkým vďaka seriálu "Hrdinovia" z roku 2005.
Detstvo a mladosť.
Panettierová sa narodila manželom Skipovi a Lesley Panettiereovým v auguste 1989 ako najstaršia z dvoch súrodencov. Už odmalička jej rodičia chceli, aby sa presadila v Hollywoode, preto sa už v 11 mesiacoch objavovala v reklamách (natočila ich okolo 50) a v 4 rokoch bola vybraná do seriálu One Life to Live.
Kariéra.
Medzi rokmi 1994 a 1997 sa objavila ako 4 ročná Sarah v seriáli "One Life to Live" a od rokov 1997 až po 2000 sa objavila ako malinká Lizzie v seriáli "Guiding Light". Postava Lizzie, v seriáli zápasila s leukémiou.
V roku 1999 bola za film televíznej stanice Lifetime -  "If You Believe" nominovaná na cenu Young Artist Award v kategórii "Mladá 10 ročná herečka" a "Najlepšie vystúpenie v TV Filme alebo Pilotnom dieli."
Stvárnila vedľajšiu úlohu v dráme "Raising Helen," kde stvárňuje neter Helen, ktorú si zahrala herečka Kate Hudson, či vo filme "Ice Princess", ktorý poukazuje na život krasokorčuliarky. Zlom jej kariéry nastal v roku 2006, keď získala rolu Claire Bennettovej v seriáli "Hrdinovia", kde si zahrala po boku hercov ako Ali Larter či Milo Ventimiglia. O dva roky neskôr, sa objavila vo filme "Fireflies in the Garden" po boku Ryana Reynoldsa a Julie Roberts. Panettierová rada dabuje, prepožičala svoj hlas do animovanej rozprávky "Alfa a Omega." V roku 2011 stvárnila rolu Kirby Reed v hororovom slasheri "Scream 4" .
V roku 2012 sa znova vrhla na točenie televíznych seriálov, účinkovala v seriáli "Nashville", pre ktorý nahrala aj niekoľko pesničiek, a v ktorom úspešne stvárňovala country hviezdu Juliette Barnes až do roku 2018.V roku 2016 sa objavila v dráme "Custody". V roku 2023 si zopakovala v šiestom pokračovaní filmu "Vreskot" rolu Kirby Reed. 
Súkromný život.
Od roku 2009, s prestávkami, do roku 2018 chodila so svetovým šampiónom v boxe Vladimirom Kličkom. V máji 2011 Panettierová oznámila, že sa dvojica rozišla, v apríli 2013 sa však dali znovu dohromady. V roku 2014 sa im narodila dcéra Kaya Evdokia. Panettierová trpela ťažkou popôrodnou depresiou. V roku 2018 sa s Vladimirom rozišla, pričom ich spoločná dcéra zostala vo Vladimirovej starostlivosti. V tom istom roku začala chodiť s Brianom Hickersonom, no tento vzťah nebol šťastný, keďže v roku 2019 uzreli mediálny svet správy o tom, ako Hickerson týral Panettierovú a súdnym príkazom dostal zákaz približovania sa k nej. Rozišli sa vo februári 2020.
Frank Darabont

Frank Darabont (rod. "Darabont Ferenc"; * 28. január 1959, Montbéliard, Francúzsko) je filmový režisér, scenárista a producent. Medzi jeho najznámejšie filmy patria adaptácie románov Stephena Kinga ako napr. "Vykúpenie z väznice Shawshank", "Zelená míľa" a "Hmla". Darabont vyvinul hororovú komiksovú sériu "Walking Dead" pre televíziu AMC, kde však pôsobil iba počas prvej a čiastočne aj druhej série.
Sup černastý

Sup černastý alebo sup tmavý ("Gyps bengalensis") je druh z čeľade jastrabovité rodu sup ("Gyps"). Obýva Indický subkontinent, kde bol považovaný ešte koncom 80-tych rokov za hojný druh, náhle sa jeho populácie zrútili o 99,9 % a dnes je kriticky ohrozený. Príčinou bol protizápalový liek na báze Diclofenac-u, ktorým bol ošetrovaný hovädzí dobytok. Uhynuté jedince sa stali potravou supov u ktorých spôsobuje smrteľné zlyhanie obličiek.
Moschos z Kolofónu

Moschos () bol olympijský víťaz v boxe dorastencov v roku 200 pred Kr.
Moschos z maloázijskeho mesta Kolofón bol na 145. olympijských hrách v roku 200 pred Kr. korunovaný olivovým vencom za víťazstvo v boxe dorastencov. Box dorastencov (pygmé paidón) sa stal olympijskou disciplínou na 41. hrách v roku 616 pred Kr. 
Správu o olympijskom víťazstve Moscha zaznamenal staroveký historik Eusebios z Kaisareie, a to v zozname olympijských víťazov, ktorý je súčasťou jeho diela Kronika (). Tento zoznam vyhotovoval hlavne z písomností Iulia Africana, autora diel, zachovaných prevažne vo fragmentoch. Eusebios ešte uvádza, že Moschos bol jediný dorastenec, ktorý si v boxe vybojoval víťazstvá na všetkých hlavných hrách (na panhelénskych).
Hmla (rozlišovacia stránka)

Hmla môže byť:
Národný park Alta Murgia

Národný park Alta Murgia () je jeden z talianskych národných parkov. Leží na juhovýchode Taliansko, v Apúlii, v provinciách Bari a Barletta-Andria-Trani. Park má rozlohu 680 km2 a bol založený v roku 2004.
Oblasť tvorí zvlnená vápencová plošina s radom závrtov a dolín miestami dosahujúcich hĺbku 70 až 100 m. Významná je miestna flóra a fauna.
Národný park Arcipelago di La Maddalena

Národný park Arcipelago di La Maddalena () je národný park v Taliansku, na severovýchode Sardínie, v provincii Sassari. Park tvorí súostrovie La Maddalena () a okolité more (). Park bol založený v roku 1994.
Geografia.
Súostrovie sa skladá z ostrova La Maddalena (), šiestich ďalších väčších ostrovov: Caprera (), Spargi (), Santo Stefano (), Budello, Santa Maria, Razzoli a 55 menších ostrovov a ostrovčekov. Dĺžka pobrežia všetkých ostrovov je 180 km.
Národný park Golfo di Orosei a Gennargentu

Národný park Golfo di Orosei a Gennargentu () je jeden z talianskych národných parkov. Leží na východe Sardínie v provincii Nuoro. Park je pomenovaný podľa zálivu Tyrrhenského mora "Golfo di Orosei" a horského pásma "Gennargentu". Najvyšší vrch Sardínie Punta La Marmora () sa nachádza na území národného parku.
Geografia a geológia.
Národný park Golfo di Orosei a Gennargentu tvoria dve geologicky a prírodne odlišné časti. V severovýchodnej časti leží pohorie "Supramonte", ktoré zasahuje až k zálivu Golfo di Orosei. Supramonte tvorí vápencové horské masívy a plošiny z obdobia druhohôr. Najvyšším vrchom oblasti je "Monte Corrasi" (), ktorí leží juhovýchodne od Nuoro. Ešte niekoľko ďalších vrcholov presahuje nadmorskú výšku , napríklad "Punta Solitta" ().
V juhozápadnej časti parku sa rozkladá pohorie "Gennargentu" s najvyšším vrchom Sardínie Punta La Marmora. Viacero vrchov pohoria presahuje . K najvyšším patria "Bruncu Spina" (), "Punta Floris" () alebo "Punta Paolina" (). Gennargentu je tvorené bridlicou z obdobia prvohôr.
Národný park Gran Sasso a Monti della Laga

Národný park Gran Sasso a Monti della Laga () je taliansky národný park, ktorý leží prevažne v regióne Abruzzy (v provinciách L’Aquila, Teramo a Pescara), v strednej časti Talianska. Ďalej tiež zasahuje do regiónov Lazio (provincia Rieti) a Marky (provincia Ascoli Piceno). Park má rozlohu a bol založený v roku 1991.
Geografia.
Dominantu národného parku tvorí najvyšší horský masív Apeninského pohoria Gran Sasso s najvyšším vrchom Corno Grande (). Gran Sasso vystupuje z náhornej plošiny "Campo Imperatore" rozkladajúcej sa v nadmorskej výške . Na severnom svahu Gran Sassa sa nachádza najjužnejšie položený ľadovec v Európe "Calderone". Severne od Gran Sassa leží horské pásmo Monti della Laga. Väčšina tohto pohoria je zalesnená, rastú tu predovšetkým buk, jedľa, gaštan jedlý a dub cerový.
Flora a fauna.
V parku sa nachádza viac ako dvetisíc druhov rastlín, z ktorých niektoré rastú len v tejto oblasti, napríklad abruzzský plesnivec alpínsky. Zo živočíchov tu žijú vlci, srnce, mačky divé, diviaky, veverice alebo vzácne kamzíky vrchovské. Z vtákov sa tu vyskytujú orol skalný, myšiak hôrny, sokol sťahovavý, jastrab veľký alebo ďateľ bielochrbtý. Z hmyzu napríklad ohrozený jasoň červenooký.
Národný park Stelvio

Národný park Stelvio () sa nachádza v pohorí Ortles v talianskych regiónoch Tridentsko-Horná Adiža a Lombardsko, na severe Talianska. Bol založený v roku 1935. Svojou rozlohou cez patrí k najväčším národným parkom v Alpách. Zahŕňa územia sedimentárnych a magmatických hornín, veľké množstvo vrcholov vyšších ako , hlboké alpínske údolia a približne 110 jazier.
Za symbol národného parku Stelvio sa pokladá orol skalný. Vzácnych zvierat tu ale žije oveľa viac - kamzík, kozorožec, svišť, zajac belák, hlucháň hôrny, snehuľa horská, salamandra čierna. Z flóry sú tu na poprednom mieste hlavne porasty vyše sto rokov starých smrekovcov a borovíc. Do parku sa samozrejme počítajú tiež rozsiahle ľadové plochy, medzi ktorými hrá prím ľadovec himalájskeho typu - "Ghiacciaio dei Forni" s rozlohou 20 km². Najvyšším vrcholom oblasti je Ortler (). Park pretína vysokohorská cesta vedúca z Bormia do Pradu prekonávajúca vo svojom strede cestné sedlo Passo dello Stelvio (Stilfser Joch) do výšky .
Majstrovstvá Európy v inline skater hockey mužov 2003

Majstrovstvá Európy v inline skater hockey mužov 2003 bol v poradí 7. turnaj majstrovstiev Európy v inline skater hockey mužov, ktoré organizuje Medzinárodná federácia inline skater hockey (IISHF). Konal sa v októbri 2003 v Doncasteri, v Spojenom kráľovstve, za účasti 4 tímov. Spojené kráľovstvo bolo organizátorom európskeho šampionátu mužov druhýkrát, predtým hostilo toto podujatie v roku 2000, v Brightone. Spolu s mužmi sa organizoval v Doncasteri aj turnaj juniorov. 
Svoj tretí titul získalo Nemecko, ktoré vo finálovom stretnutí zvíťazilo nad obhajcom prvenstva zo Švajčiarska.
Velký Potočný

Velký Potočný je prírodná pamiatka, ev. č. 985, zahŕňajúca Velký potočný rybník s okolím nachádzajúci sa na území okresu Písek, na severozápadnom okraji obce Kestřany (katastrálne územie Staré Kestřany ) približne 1 kilometer od obce. Správu nad pamiatkou zastrešuje AOPK České Budějovice. Chránená pamiatka sa rozkladá na území o rozlohe 38,87 ha, ale celková plocha vrátane ochranného pásma dosahuje až 41,87ha. Pamiatka je dosiahnuteľná z asfaltovej cesty Kestřany-Dobev, ktorá vedie priamo okolo nej a prípadne i po poľnej ceste, ktorá vedie v územím pamiatky.
Ochrana.
Rybník a jeho pobrežné oblasti sú významným biotopom celého radu vzácnych rastlín a živočíchov, čo je dôvodom jeho ochrany. Zo živočíchov sa tu vyskytujú prevažne vtáky ako chriašteľ vodný ("Rallus aquaticus"), trsteniarik veľký ("Acrocephalus arundinaceus"), hus divá ("Anser anser"), potápka chochlatá ("Podiceps cristatus"), potápka čiernokrká ("Podiceps nigricollis"), potápka malá ("Tachybaptus ruficollis"), kaňa močiarna ("Circus aeruginosus"), vlha obyčajná ("Oriolus oriolus"), strakoš obyčajný ("Lanius collurio") alebo výr skalný ("Bubo bubo").
Na obnažených brehoch rybníka je možné zo vzácnych rastlinných druhov uvidieť napr. šachor hnedý ("Cyperus fuscus"), škripík štetinatý ("Isolepis setacea"), ostricu českú ("Carex bohemica") a iné.
Oblasť je súčasne významnou migračnou zastávkou vtákov. Okrem vtákov sa tu objavujú aj obojživelníky ako napr. skokan zelený ("Pelophylax esculentus").
Artemidóros z Milétu

Artemidóros () bol olympijský víťaz v neznámej disciplíne v 3. storočí.
Ailios Granianos Fanios Artemidóros z Milétu si z olympijských hier odniesol víťazný olivový veniec z neznámej disciplíny, a to pravdepodobne na 251. hrách v roku 225, keď Olympia slávila tisícročné jubileum založenia týchto hier (olympijské hry boli podľa tradície založené v roku 776 pred Kr.). 
Artemidórovo olympijské víťazstvo je nepriamo zaznamenané na epigrafických nálezoch (na kamenných stélach) "Didyma 262" a "Didyma 263" (Didyma = McCabe, Donald F. Didyma Inscriptions, Project on the Inscriptions of Anatolia) z maloázijskej archeologickej lokality starovekého iónskeho prístavného mesta Didyma, ktoré uvádzajú, že Artemidóros bol "periodonikés", t. j. víťaz všetkých štyroch panhelénskych hier počas štvorročného obdobia zvaného olympiáda. Tieto štyri víťazstvá mohol dosiahnuť aj v priebehu 25 mesiacov, lebo počas olympiády sa nemejské a isthmické hry konali dvakrát.
Lipaiovská záhrada

Lipaiovská záhrada je záhrada vo dvore Letného arcibiskupského paláca zo 16. storočia v Starom Meste v Bratislave.
V záhrade paláca mal takmer 10 rokov dielňu významný barokový rakúsky sochár Georg Rafael Donner. Záhradu pôvodne zdobilo veľa rôznych sôch, ale väčšina z nich sa stratila v 19. storočí, keď bola v paláci dočasne vojenská nemocnica.
Frances Conroyová

Frances Hardman Conroyová (* 15. marec 1953, Monroe, Georgia, Spojené štáty) je americká herečka. Jej najznámejšia herecká postava bola Ruth Fisherová v televíznom seriáli "Odpočívaj v pokoji". Za tuto rolu získala niekoľko ocenení vrátane Zlatého glóbusu.
Životopis.
Počas rokov 1971 – 1972 bola študentkou Dickinson College v Carslisle v Pensylvánii, kde sa objavila v niekoľkých školských divadelných predstaveniach. Potom sa odsťahovala do New Yorku, aby mohla študovať herectvo v Neighborhood Playhouse a v Juilliard School. Bola členkou Julliardovej herecké divízie "Skupiny 6" (1973 –1977), ktorá tiež zahŕňala Kelsey Grammera, Harriet Sansom Harrisovú, Kevina Conroya (nie je príbuzný), Robina Williamsa a ďalších. Jeden z ich prvých filmov, v ktorom sa objavila bol film Woodyho Allena, "Manhattan". 
V roku 1980 dostala debut na Broadwayi, kde bola naďalej obsadzovaná do mnohých rolí. V roku 2000 bola nominovaná na cenu Tony v kategórii najlepšia herečka za účinkovanie v hre "The Ride Down MT. Morgan". Najviac ju preslávila rola Ruth Fisherovej v seriáli "Odpočívaj v pokoji", kde stvárnila matku oboch hlavných hrdinov seriálu. Za tento výkon bola nominovaná štyrikrát na cenu Emmy a získala za ňu Zlatý Glóbus. Objavila sa aj v ďalších seriáloch ako "Zúfalé manželky", "Ako som spoznal vašu mamu" a tiež v "American Horror Story". Vo filmoch stvárňuje skôr menšie úlohy. Bola dokonca kandidátkou na Zlatú malinu za rolu v nie príliš úspešnom snímku "Catwoman".